ΜΙΑ ΣΕΙΡΑ ΤΟΥ NETFLIΧ
Είμαστε πολύ καλοί στο σεξ.
Όμως, "εμείς" γεννήσαμε πριν από έξι εβδομάδες.
Σταματά ποτέ να κλαίει αυτή;
Πού είναι η καταραμένη τροφός;
Τα προστυχόλογά σου θέλουν δουλειά.
Θα την πάρω εγώ. Ευχαριστώ.
Ελισάβετ. Αγνόησε τον γκρινιάρη πατέρα σου.
Η Άννα ξέρει ότι το να δώσει κόρη στον Ερρίκο δεν αρκεί.
Δεν είναι αυτό που του υποσχέθηκε.
Δεν είναι αυτό που χρειάζεται.
Χρειάζεται έναν γιο. Χρειάζεται διάδοχο.
Η Αγγλία είναι σε αναταραχή.
Είναι στα πρόθυρα μιας θρησκευτικής επανάστασης.
Ο Ερρίκος Η' έχει απορρίψει την εξουσία του Πάπα.
Είναι αποφασισμένος να δημιουργήσει μια νέα, ανεξάρτητη Εκκλησία της Αγγλίας
στην οποία θα είναι η ανώτατη κεφαλή.
Για να τους πάρει όλους με το μέρος του, ο Ερρίκος ξέρει
ότι πάνω απ' όλα χρειάζεται εκείνον τον άρρενα διάδοχο.
Φυσικά και ο Ερρίκος απογοητεύτηκε αρχικά.
Ένιωθε την πίεση να αποκτήσει γιο γιατί δεν ήθελε να τα γκρεμίσει όλα.
Ο πατέρας του είχε μεγάλα σχέδια για τους Τυδώρ,
και εγώ του είχα υποσχεθεί γιο.
Και οι Μπολέιν τηρούν τον λόγο τους.
Δεν τα βαρέθηκες αυτά τα μήλα;
Η κυρία Γ. είπε ότι έτρωγε γαιοσκώληκες στην τελευταία εγκυμοσύνη,
οπότε νιώθω τυχερή.
Ένα δίκιο το έχεις.
Απίστευτο που έγινε τόσο γρήγορα μετά την Ελισάβετ.
Καταβάλλαμε πολλή προσπάθεια.
Και δεν αναγουλιάζω τόσο όσο την άλλη φορά.
Έτσι είναι με τα αγόρια, λένε.
Ο αστρολόγος μου είναι σίγουρος ότι αυτήν τη φορά είναι αγόρι.
Σήμερα, ελπίζουμε το παιδί μας να γεννηθεί υγιές.
Η Άννα ελπίζει κάτι άλλο. Ελπίζει να έχει πέος.
Δεν ωφελεί να κάνει κόρη. Ο Ερρίκος ξεφορτώθηκε την Αικατερίνη που έκανε κόρη.
Η Άννα πρέπει να κάνει αγόρι για να εξασφαλίσει το στέμμα της.
Και τώρα το μόνο που χρειαζόμαστε είναι…
Θεέ μου, είναι υπέροχος!
Σαν τον πατέρα του.
Pourquoi;
Γιατί κάθε τέλεια οικογένεια χρειάζεται σκύλο.
Ο σκύλος της Άννας λέγεται Πέρκοϊ
που λέγεται ότι προέρχεται από το γαλλικό "pourquoi",
δηλαδή "γιατί".
Διότι προφανώς έχει μια απορημένη έκφραση.
Αυτό ενέπνευσε το όνομα.
ΕΞΙ ΜΗΝΕΣ ΑΡΓΟΤΕΡΑ
Πέρκοϊ.
Κάθισε.
Παραδίνομαι. Εγώ πρέπει να καθίσω.
Είμαι πολύ κουρασμένη.
Τα πόδια μου με έχουν πεθάνει.
Πέρκοϊ, φέρε! Πήγαινε!
Όχι τα παπούτσια της στέψης μου!
Εκείνη τη μέρα ένιωθα ότι κυβερνώ τον κόσμο.
Αρχίζω να ανησυχώ, Τζορτζ.
Μη με παρεξηγείς. Είναι πολύ σημαντικό το να χαρίσω έναν γιο στον Ερρίκο,
αλλά θέλω να κάνω πάρα πολλά,
πέρα από το να γεννώ μωρά.
Θα αλλάξεις τον κόσμο, Άννα.
Δώσ' του χρόνο.
Κατά παράδοση, από τις βασίλισσες περίμεναν απλώς να γεννούν διαδόχους,
αλλά η Άννα έχει φιλοδοξίες και σχέδια που βασίζονται στις αξίες της.
Θέλει περισσότερα για τη χώρα της.
Η Άννα έχει προσωπικό κίνητρο να κάνει τη διαφορά ως Βασίλισσα.
Θέλει να βοηθήσει τον κόσμο.
Εισάγει την έννοια της φιλανθρωπίας στη μοναρχία.
Βοηθά τους φτωχούς.
Θέλει καλύτερη εκπαίδευση
και φυσικά, θέλει θρησκευτική μεταρρύθμιση.
Και οι πιο ευσεβείς καθολικοί παραδέχονται
ότι η διαφθορά στα μοναστήρια είναι ανεξέλεγκτη.
Τα άπληστα καθάρματα έχουν την καλύτερη γη.
Αυτή η γη πρέπει να ανήκει στο στέμμα.
Ο Κρόμγουελ είναι κάποιος που συμμερίζεται τις μεταρρυθμιστικές ιδέες
και καταλαβαίνει ότι πολύς πλούτος
φυλάσσεται στα μοναστήρια της Αγγλίας.
Βλέπει μια ευκαιρία να μεταφέρει αυτόν τον πλούτο
στα χέρια του Βασιλιά.
Μπορούμε να αξιοποιήσουμε τα λεφτά.
Ο λαός μας χρειάζεται μόρφωση, βοήθεια στις αρρώστιες,
μια στέγη πάνω από το κεφάλι του.
-Η Βασίλισσα του λαού. -Σοβαρολογώ.
Τα ποσά που έχουν συσσωρεύσει τα μοναστήρια είναι αισχρά.
Πρέπει να βοηθούν τους φτωχούς, όχι να πλουτίζουν τα ίδια.
Όντως χρειάζεται αλλαγή.
Η Άννα διαφέρει από άλλες βασίλισσες. Θέλει να γεννήσει διάδοχο,
αλλά και να είναι μητέρα του βασιλείου.
Θέλει ο πλούτος να αφαιρεθεί από τα μοναστήρια
και να δοθεί σε όσους έχουν ανάγκη.
Η Εκκλησία θα εναντιωθεί.
Ναι, αλλά ποιος είναι επικεφαλής τώρα;
Εσύ.
Πρέπει να το σκεφτούμε καλά.
Να βρούμε τη σωστή στρατηγική.
-Άννα; -Πες…
Θεέ μου, Άννα.
Άννα.
Το μωρό!
Είναι αδύνατον…
να εξηγήσεις πώς νιώθεις όταν χάνεις το μωρό σου.
Μεγαλώνεις το ανθρωπάκι μέσα σου.
Είναι κομμάτι σου.
Και όταν το ανθρωπάκι πεθάνει…
πεθαίνει κι ένα κομμάτι σου.
Ο Ερρίκος ήταν σίγουρος ότι ήταν αγόρι.
Δυσκολευόταν να με κοιτάξει καν.
Μου ράγιζε την καρδιά.
Και οι φήμες δεν βοήθησαν.
Γιατί αν υπάρχει κάτι που η αυλή λατρεύει,
είναι το κουτσομπολιό για τις ατυχίες των άλλων.
Δεν απέβαλα επειδή το μωρό ήταν παραμορφωμένο.
Πού τα βρίσκουν αυτά;
Αυτό θα σε κάνει να γελάσεις. Είναι επειδή είσαι μάγισσα.
Αυτό είναι καινούριο.
Πώς είναι ο Ερρίκος;
Λίγο απόμακρος, βασικά. Δυσκολεύεται, νομίζω.
Ήταν δύσκολο. Και για τους δυο σας.
Απλώς ήθελα να κρυφτώ.
Οι βασίλισσες δεν μπορούν να κρύβονται. Πρέπει να επανέλθεις χαμογελαστή.
Αν δεν χαμογελάει,
ο κόσμος σκαρφίζεται κουτσομπολιά
ότι σίγουρα ο Ερρίκος την έχει βαρεθεί
και θα προχωρήσει σε κάποια άλλη.
Είναι πολύ αγχωτικό για μια γυναίκα που ήδη βιώνει μεγάλη πίεση
να οφείλει πάντα να φέρεται άψογα.
Άννα.
Χαίρομαι που ξαναβρήκες διάθεση για κοινωνικοποίηση.
Ο Δούκας του Νόρφολκ. Θείος μου, δυστυχώς.
Κλείδωσε τη γυναίκα του και πούλησε τα κοσμήματά της.
Μαρία.
Άννα.
Θα σταθείς για λίγο;
Πώς μπόρεσες να έρθεις έτσι;
Λυπάμαι πολύ.
Όχι, είμαι η Βασίλισσα
και εσύ παντρεύτηκες κάποιον αχαΐρευτο στρατιώτη και γκαστρώθηκες.
Λυπάμαι που έχασες το μωρό σου, Άννα.
Έχεις καμιά ιδέα τι θα λέει τώρα ο κόσμος για εμένα;
-Δεν χαίρεσαι για εμένα; -Το μισείς που είμαι με τον Ερρίκο.
Δεν με νοιάζει, Άννα. Ποτέ δεν τον αγαπούσα.
Ποτέ δεν με ήθελε.
Σύντομα δεν θα θέλει ούτε εσένα.
Φύγε.
Φύγε και μην ξανάρθεις!
Πες μου ότι με θέλεις.
Τι συμβαίνει;
Ερρίκο.
Ο παλιοματάκιας ο Πέρκοϊ. Πάντα με παρακολουθεί.
Το παλιόσκυλο βλέπει κάθε κίνησή μου.
-Τι εννοείς; -Ήθελα έναν γιο!
Γιο!
Όχι σκύλο.
Ήθελα έναν γιο.
Ερρίκο.
Στον καρδιά της σχέσης της Άννας και του Ερρίκου ήταν αυτή η υπόσχεση.
Ότι η Άννα θα του χαρίσει τον γιο και διάδοχο που λαχταρά.
Τον απογοήτευσε.
Αυτή η υπόσχεση τη βαραίνει πολύ, όχι μόνο με τον Ερρίκο, αλλά και με όλη τη χώρα.
Η αυλή ανέκαθεν περίμενε ένα στραβοπάτημά της,
και τώρα απλώς τους δίνει πυρομαχικά.
Κι η γυναίκα σου σε θεωρεί τόσο αστείο;
Μόνο μία γυναίκα θέλω να κάνω να χαμογελάσει.
Γουέστον.
Ο Φράνσις Γουέστον ανήκει στον ενδότερο κύκλο του Ερρίκου
και χρίστηκε ιππότης στη στέψη της Άννας.
Η Άννα ξέρει καλά τον Γουέστον.
Είναι ξεκάθαρο σε όλους στην αυλή ότι αυτές οι κουνιάδες δεν συμπαθιούνται.
Η Τζέιν αντιπαθεί την Άννα, τον αυξανόμενο εγωισμό της.
Τη δύναμη της Άννας.
Άννα.
Ο Πέρκοϊ βρέθηκε νεκρός.
Τι;
Έπεσε από ένα παράθυρο. Λυπάμαι πολύ.
Έπ…
Έξω! Όλοι έξω!
Έπεσε από ένα παράθυρο;
Ερρίκο, αποκλείεται να είναι ατύχημα. Κάποιος το έκανε επίτηδες.
Ο Ερρίκος τής λέει ότι ο σκύλος έχει πεθάνει.
Αυτό το πλασματάκι που ήταν κοντά της,
που της φέρνει χαρά, ξαφνικά της το στερούν.
Είναι όντως ατύχημα;
Πώς συνέβη;
Λυπάμαι.
Νομίζω ότι η Άννα αρχίζει να νιώθει τρομερά ευάλωτη
και απομονωμένη εκείνη τη στιγμή.
Λες και όλα εκείνα για τα οποία δούλεψε
αρχίζουν να ξεγλιστρούν μέσα από τα δάχτυλά της.
Υπάρχουν άνθρωποι στην αυλή
που αναζητούν μια στιγμή αδυναμίας της Άννας.
Αν η Άννα δεν γεννήσει τον γιο που θα διασφαλίσει τη θέση της,
ξέρουν ότι μπορούν να παρέμβουν
και να στρέψουν τον Ερρίκο εναντίον της.
Η γλυκιά κυρία επί των τιμών μου, η Τζέιν Σέιμουρ.
Πολύ ευγενική, πολύ ενάρετη.
Η Αγγλία είναι σε κρίση.
Υπάρχουν προδότες ανάμεσά μας. Ο αριθμός τους αυξάνεται κάθε μέρα.
Οι θρησκευτικές μεταρρυθμίσεις του Ερρίκου έχουν διασπάσει τη χώρα.
Υπάρχει τεράστια αντίδραση στο γεγονός
ότι τώρα ο Βασιλιάς, όχι ο Πάπας, είναι κεφαλή της Εκκλησίας.
Είναι μολυσματικοί. Μια πανώλη στον λαό μας.
Και ακριβώς όπως η πανώλη,
ο θάνατος είναι αναπόφευκτος.
Μας έφτιαξες τη διάθεση.
Ευχαριστώ.
Συνεχίστε.
Η Πράξη περί προδοσίας του 1534 σηματοδοτεί μια καμπή στη βασιλεία του.
Εξαναγκάζει βίαια τους υπηκόους να υποταχθούν.
Το να μιλήσεις ανοιχτά εναντίον του τιμωρείται με θάνατο.
Τι έχεις πάθει;
Είναι γιορτή, κι εσύ μιλάς για θάνατο και πανώλη. Εσύ τι έχεις πάθει;
Καλά λες. Είναι γιορτή. Έστω ο ένας πρέπει να ψυχαγωγεί τον κόσμο.
Αυτό ήδη το κάνεις καλά. Είναι καλή ακροάτρια η κυρία επί των τιμών μου;
Ερρίκο. Περίμενε.
Πάμε να φύγουμε από δω. Ας πάμε κάπου, οι δυο μας.
Είσαι γελοία, Άννα.
Άνθρωποι όπως ο Τόμας Κρόμγουελ αρχίζουν να καταλαβαίνουν
ότι η Άννα μετατρέπεται σε μια πολύ δαπανηρή επένδυση.
Και ως τώρα, έχει αποφέρει μικρή απόδοση.
Υπήρχε λόγος που ο Ερρίκος με ερωτεύτηκε.
Υπήρχε λόγος που τα άλλαξε όλα,
που τα ρίσκαρε όλα, για εμένα.
Εκείνη τη μέρα, θυμήθηκα την πείνα.
Ακόμα ήμουν η κοπέλα που βγήκε για κυνήγι και γύρισε με έναν βασιλιά.
Μια εξέγερση ευγενών στην Ιρλανδία,
μια αληθινή απειλή εισβολής από την Ισπανία και τη Γαλλία,
και η καθολική Ευρώπη δεν σε θεωρεί δικό της πια.
Μάλιστα. Άρα, πέρα από τις αμέτρητες εξεγέρσεις,
την κακή σοδειά, τον λιμό και την επιδημία πανώλης,
περιμένουμε πόλεμο με την Ευρώπη.
Τι έχει το μενού;
Μόνο προβλήματα.
Θα τελειώσουμε αργότερα.
Ο Κρόμγουελ θέλει να είναι το δεξί χέρι του Ερρίκου, ο βασικός σύμβουλος.
Η Άννα θέλει να είναι το δεξί χέρι του Ερρίκου, η βασική σύμβουλος.
Δεν γίνεται να έχεις δύο σε μία αυλή. Απλώς δεν τους χωρά και τους δύο.
Πάμε για κυνήγι.
Όπως παλιά.
Έχω πολλά στο μυαλό μου, Άννα.
Σκεφτόμουν και τι άλλο κάναμε παλιά.
Άννα.
Λοιπόν, τα χρήματα των μοναστηριών
θα λύσουν την κρίση με τη σοδειά και τον λιμό.
Όσο για την Ευρώπη,
μπορούμε να συντάξουμε μια συνθήκη ειρήνης.
Σίγουρα.
Το 1536 είναι ένα έτος κρίσης για τον Ερρίκο.
Υπάρχουν εξεγέρσεις εναντίον του.
Η σοδειά είναι κακή. Οικονομικές δυσκολίες.
Δεν έχει βιώσει ποτέ πιο ταραγμένη εποχή στη βασιλεία του.
Τώρα η πρώτη σύζυγος του Ερρίκου, η Αικατερίνη της Αραγωνίας, πέθανε.
Η μνήμη της τιμάται στην αυλή, αλλά και σ' όλο το βασίλειο.
Η εμφάνιση της Άννας με κίτρινο φόρεμα θα γέννησε πολλά κουτσομπολιά.
Είναι η κλασική Άννα,
αυθάδης στο έπακρο,
αδιάφορη για το τι σκέφτονται οι άλλοι.
Τα συλλυπητήριά μου.
Κάποιοι ισχυρίζονται
ότι το κίτρινο είναι το χρώμα του πένθους στην Ισπανία,
ότι αυτό είναι σημάδι σεβασμού για την Αικατερίνη.
Μάλλον είναι μια στιγμή εορτασμού.
Τιμάμε τη μνήμη της χήρας Πριγκίπισσας της Ουαλίας, Αικατερίνης της Αραγωνίας.
Η κηδεία της θα γίνει στον καθεδρικό ναό του Πίτερμπορο,
αλλά για την ώρα, ας προσευχηθούμε γι' αυτήν.
Υπάρχει κάποια καρέκλα;
Είμαι έγκυος.
Η αρχιαντίπαλός της είναι νεκρή, και η Άννα είναι έγκυος.
Αυτό είναι το τέλειο σενάριο
γιατί το παιδί που θα γεννηθεί
δεν θα αμφισβητείται ως ο νόμιμος διάδοχος,
καθώς η Αικατερίνη δεν υπάρχει πια για να ανακατεύεται.
Μπορούμε να συγχωρέσουμε την Άννα που νιώθει θρίαμβο
και μεγάλη χαρά εκείνη τη στιγμή.
Βοήθεια! Βοηθήστε με!
Ίσως δεν το έσβησες σωστά. Κι εγώ τα είχα αυτά στην εγκυμοσύνη.
Ξέρω πώς να σβήσω ένα κερί.
Κάποιος το έκανε επίτηδες. Κάποιος θέλει να πεθάνω.
Γιατί το λες αυτό;
Πρώτα, τα γράμματα μίσους. Μετά πέταξαν το σκυλί μου από το παράθυρο.
Και τώρα αυτό.
Λένε ότι το κακό πρέπει να τριτώσει. Ορίστε, έχεις τελειώσει.
Έγινε ένα ατύχημα.
Είναι 24 Ιανουαρίου 1536.
Ο Ερρίκος έχει πέσει από το άλογό του σε μια κονταρομαχία.
Ερρίκο!
Να χαρείς, μην πεθάνεις!
Το ήξερα ότι θα γινόταν αυτό. Του είπα να προσέχει.
Ένα τραύμα στο κεφάλι ίσως αποβεί μοιραίο.
Πες μου ότι θα γίνει καλά, θείε.
Η Άννα φοβάται.
Η θέση της εξαρτάται πλήρως από τον Ερρίκο.
Αν πεθάνει ο Ερρίκος, τότε όλα χάνονται γι' αυτή.
Δεν έχει σημασία που στέφθηκε Βασίλισσα της Αγγλίας.
Εν τέλει, λένε πως είναι θαύμα ότι έζησε
και ότι, ως αποτέλεσμα, μένει αναίσθητος για δύο ώρες.
Θεωρείται πιθανό, όταν έπεσε από το άλογό του εκείνη τη μέρα,
να χτύπησε τον εγκεφαλικό φλοιό του.
Τραυματίζει τον εγκέφαλό του.
Ερρίκο, πώς νιώθεις;
Μόλις πριν από μια βδομάδα, ήσουν του θανατά.
Κυοφορώ το παιδί σου και τον…
Να επικεντρωθείς στο μωρό μας, στον γιο μας.
-Να μην ανησυχείς για όσα κάνω εγώ. -Πλάκα μού κάνεις;
Πού διάολο νομίζεις ότι πηγαίνεις;
Ξέχασες ότι είσαι δική μου κυρία επί των τιμών κι όχι δική του…
Άπιστο κάθαρμα!
Αποδεικνύεται ότι είχε αποβολή.
Χάνει το παιδί της.
Κοιτάνε το έμβρυο και βλέπουν
ότι θα ήταν αγόρι.
Η καρδιά μου ράγισε.
Δεν θρηνούσα μόνο τον γιο μου.
Θρηνούσα τα πάντα.
Όλα όσα νόμιζα ότι θα ήμασταν.
Ήξερα ότι τα πράγματα δεν πήγαιναν καλά.
Αλλά δεν περίμενα να λυγίσει.
Ενώ η Άννα κειτόταν εκεί,
αναρρώνοντας από το τραύμα,
ο Ερρίκος την επισκέφτηκε για πολύ λίγο
και είπε "Βλέπω ότι ο Θεός δεν θα μου δώσει άρρενα τέκνα".
Θα ήταν μια στιγμή αληθινού διχασμού μεταξύ τους,
καθώς η θλίψη τούς επηρέασε με τελείως διαφορετικούς τρόπους.
"Πόσες γυναίκες, λόγω της βαναυσότητας των συζύγων τους,
περνούν την κοπιαστική ζωή τους στα δεσμά του γάμου
υποφέροντας πιο πολύ απ' όσο αν ήταν σκλάβες των Σαρακηνών;"
Γιατί η τύχη της γυναίκας να εξαρτάται από τον άντρα;
-Δεν έχουμε επιλογές, και το μισώ. -Συμφωνώ.
Θεέ μου. Τι είναι;
Το ξανάκανε.
Και άλλα χρέη.
Να, απόδειξη για όσα λέω.
Το εννοώ αυτήν τη φορά, Άννα.
Νομίζω ότι καταστραφήκαμε.
Είμαι έγκυος.
Πάλι.
Φυσικά και είσαι.
Η δόλια κα Γ. με τον άχρηστο άντρα και τα επτά παιδιά της.
Μάλλον θα θέλεις κι άλλα λεφτά τώρα.
Όχι. Όχι, δεν μπορούσα.
Ας αφήσουμε αυτό το θέατρο.
Εμπρός.
Πάρ' το.
Όντως το χρειάζομαι.
Αλλά περισσότερο χρειαζόμουν εσένα.
Τέτοιος είναι ο χαρακτήρας της Άννας. Όταν νιώσει ότι πιέζεται, ξεσπά.
Θα περίμενε κανείς ότι θα έφερνε τους φίλους της πιο κοντά.
Αντ' αυτού όμως, αυτή τους αποξενώνει.
Η Άννα έχει πλέον την αίσθηση ότι η αυλή είναι σαν χύτρα ταχύτητας.
Είναι βαθιά διχασμένη.
Κάποιοι στηρίζουν την Άννα.
Άλλοι στρέφουν το βλέμμα στην αντίπαλό της, την Τζέιν Σέιμουρ.
Λοιπόν, φαίνεται ότι τώρα τον ανάβει η άσχημη Τζέιν Σέιμουρ.
-Κρίμα που δεν λέει να κοιμηθεί μαζί του. -Η σκρόφα θέλει να μου κλέψει το στέμμα.
Υπερβάλλεις.
Έχασα το μωρό εξαιτίας της.
Άννα. Ο Βασιλιάς είναι αφηρημένος, αλλά εσύ δεν έχεις περιθώριο γι' αυτό.
Τι εννοείς;
Ο Κρόμγουελ.
Το χρήμα εισρέει γρήγορα από τη διάλυση των μοναστηριών.
-Ωραία. Αυτό ήταν το σχέδιο. -Ναι.
Αλλά προφανώς εκείνος γεμίζει τις δικές του τσέπες.
Πανούργο φίδι.
Άννα.
Όταν ο Ερρίκος μπαίνει επικεφαλής της νέας Εκκλησίας,
αρπάζει όλον τον πλούτο της Εκκλησίας.
Κανείς δεν είναι πιο πλούσιος από τα μοναστήρια,
τα σπουδαία σύμβολα της παλιάς καθολικής θρησκείας.
Ο αρχιτέκτονας αυτής της σαρωτικής θρησκευτικής αλλαγής
είναι ο Τόμας Κρόμγουελ, το δεξί χέρι του Ερρίκου.
Τι παιχνίδι παίζεις;
-Ακολουθώ τις διαταγές του Βασιλιά. -Αυτά τα λεφτά έπρεπε να κάνουν καλό.
Όχι να πληρώνουν τις απολαύσεις σου.
-Νόμιζα ότι είμαστε φίλοι. -Οι βασίλισσες δεν έχουν φίλους.
Έχουν συμμάχους ή εχθρούς. Πάντα ήμουν σύμμαχός σου.
Θα ήταν κρίμα να αλλάξει αυτό.
Μια λέξη να πω, και ο Ερρίκος θα σου κόψει το κεφάλι γι' αυτό.
Ο Βασιλιάς γνωρίζει.
Δεν σου το είπε;
Δεν θα τη γλιτώσεις γι' αυτό.
Δεν θα σε αφήσω.
Ο Κρόμγουελ.
Κομπιναδόρος, κάθαρμα.
Έπεσα έξω στην κρίση μου. Κακώς δεν το περίμενα.
Ήταν πάντα εκεί,
στο πλευρό του Ερρίκου, χωμένος μεταξύ μας.
Δηλητηρίαζε τον άντρα μου εναντίον μου.
Έπρεπε να λογικέψω τον Ερρίκο.
Ελισάβετ, αγάπη μου. Πες γεια στον μπαμπά.
Αγάπη μου. Δεν ήξερα ότι θα έρθεις να με δεις. Έλα.
Δώσε μου ένα φιλί.
Μην αφήνεις τον Κρόμγουελ να το κάνει αυτό. Σουφρώνει χιλιάδες.
Μην ασχολείσαι με κρατικά θέματα. Κακώς το επέτρεψα εξαρχής. Έλα.
"Επέτρεψες";
Θα ήσουν χαμένος χωρίς εμένα.
Προκάλεσες χάος.
Διαίρεσες το έθνος. Είμαι πιο αδύναμος από ποτέ εξαιτίας σου.
-Η Αγγλία χρειαζόταν αλλαγή. -Πού ξέρεις τι χρειάζεται;
Το μυαλό σου βρίθει από αιρετικές ανοησίες.
Είσαι η Αγγλία. Εμείς είμαστε η Αγγλία.
Δεν χρειάζεσαι γιο, Ερρίκο.
Έχεις την κόρη μας, την Ελισάβετ. Έχεις τη διάδοχό σου.
Είναι το καλύτερο των δυο μας.
Μην είσαι παράλογη. Μόνο άντρας μπορεί να κυβερνήσει την Αγγλία.
Θέλω έναν γιο.
Πάρτε το παιδί.
Να είσαι καλό κορίτσι.
Η μαμά σε αγαπάει.
Ίσως, αν κοιμόσουν μαζί μου,
αντί να χαριεντίζεσαι με την Τζέιν, να αποκτούσες γιο.
Είναι πιο εύκολο να είμαι κοντά της.
Είσαι τόσο…
Δεν σε αναγνωρίζω πια.
-Η Τζέιν ξέρει ποια είναι. -Κι εγώ όχι;
Ο Θεός με τιμωρεί, Άννα. Για εσένα!
Για εμάς. Για ό,τι κάναμε.
Φέραμε τον λαό πιο κοντά στον Θεό από ποτέ!
Αρκετά!
Δεν έχεις δικαίωμα να υπόσχεσαι όσα δεν θα μπορούσες να δώσεις.
Η Άννα ήταν η μεγάλη εμμονή του Ερρίκου επί χρόνια,
αλλά δεν του χάρισε τον γιο που τόσο απελπισμένα λαχταρούσε.
Και πλέον εκείνος πιστεύει ότι ο γάμος είναι καταραμένος.
Ο Ερρίκος ξέρει ότι χάνει την αγάπη του λαού του.
Στασιάζουν κατά των θρησκευτικών μεταρρυθμίσεών του.
Και στα μάτια του, μόνο ένα άτομο ευθύνεται.
Η ίδια η σύζυγός του, η Άννα.
Περίπου εκείνη την εποχή, η Άννα έχει μια ασυνήθιστη συζήτηση
με έναν στενό φίλο του Βασιλιά, τον σερ Χένρι Νόρις.
Θα έρθεις το Σάββατο; Κονταρομαχίες και κρασί.
Όχι. Μισώ τις κονταρομαχίες.
Μα σ' αρέσει το κρασί.
Όχι τόσο πολύ, Νόρις.
Έλα, όλοι θα είναι εκεί.
Θα σε προσέχω. Το υπόσχομαι.
Πολλές κυρίες θα θέλουν την προσοχή σου.
Όμως, η καρδιά μου ανήκει σ' εσένα, Βασίλισσά μου.
Μα, Νόρις, είμαι παντρεμένη.
Εκτός κι αν ο Βασιλιάς πάθαινε κάτι.
Τέτοια λόγια ίσως μου στοιχίσουν τη ζωή.
Το απερίσκεπτο σχόλιο της Άννας είναι θανάσιμο γιατί πλέον είναι νόμος
ότι ακόμα και το να μιλάς για τον θάνατο του Βασιλιά είναι προδοσία.
Εξοχοτάτη.
Η Άννα είναι στο σκοτάδι.
Ξέρει ότι εν τέλει απέτυχε να γεννήσει γιο και διάδοχο,
αλλά δεν ξέρει ούτε τα μισά. Αγνοεί ποιος δουλεύει εναντίον της.
Θεωρεί ότι κάποιοι είναι με το μέρος της, αλλά δεν είναι.
Κάθεται σε μια σκακιέρα χωρίς καμιά ιδέα ποιον έχει απέναντί της.
1 ΜΑΪΟΥ 1536
-Τι κάνεις εδώ; -Ήθελα να απομακρυνθώ από όλους.
Είπα να σε δω πριν τον επόμενο αγώνα σου.
Χαίρομαι που ήρθες.
Ήλπιζα να δω τον Ερρίκο, αλλά…
…δεν έχει φανεί ως τώρα.
Θα τη βρεις την άκρη.
Κίνησε γη και ουρανό για να σε στέψει Βασίλισσα.
Ναι. Έχεις δίκιο.
Άννα.
Βρες τα με τον Κρόμγουελ.
Ο Ερρίκος τον ακούει.
Να θυμάσαι.
Είσαι η Άννα Μπολέιν.
Έχεις πετύχει όσα οι άλλοι μόνο ονειρεύονται.
Θα σε χαιρετήσω από το βάθρο του πρωταθλητή.
Οι Μπολέιν νικάνε.
Τα πράγματα δεν πάνε καθόλου καλά, και η Άννα το ξέρει.
Ο Ερρίκος την αποφεύγει εδώ και μέρες.
Ξέρει ότι έχει γίνει μια επείγουσα σύσκεψη του μυστικού συμβουλίου στο Γκρίνουιτς,
αλλά δεν ξέρει τι συμβαίνει.
2 ΜΑΪΟΥ 1536
Ο Βασιλιάς σε κατηγορεί για μοιχεία.
Το μυστικό συμβούλιο συλλαμβάνει την Άννα.
Όταν φτάνει στον Πύργο του Λονδίνου,
λένε ότι δεν θα πάει στο μπουντρούμι, αλλά στα διαμερίσματα της Βασίλισσας.
Στα ίδια διαμερίσματα όπου πέρασε τη νύχτα πριν τη στέψη της.
Θυμάται εκείνη τη νύχτα πριν τον αρχικό θρίαμβό της.
Θα γινόταν Βασίλισσα της Αγγλίας. Τώρα είναι φυλακισμένη.
Μοιχεία.
Είναι παράλογο.
Αγαπώ τον Ερρίκο.
Το ξέρει.
Όλοι το ξέρουν.
Από πού πηγάζουν αυτές οι κατηγορίες;
Δεν έχω απαντήσεις.
Η δουλειά μου είναι να σας φροντίζω όσο είστε στον πύργο.
Ο Γουίλιαμ Κίνγκστον, ο κοντόσταυλος του Πύργου.
Ο δεσμοφύλακας της Άννας.
Όμως, στα μάτια της Άννας, είναι ένα έμπιστο άτομο, σχεδόν φίλος.
Πλέον είναι πολύ απομονωμένη
και του ανοίγει την καρδιά της.
Καλύτερα να ξεκουραστείτε.
Καληνύχτα, Μεγαλειοτάτη.
Καληνύχτα, Κίνγκστον.
Ησυχία!
Άννα Μπολέιν.
Κατηγορείσαι για μοιχεία, αιμομιξία και προδοσία.
Περιφρόνησες τον γάμο σου με τον Βασιλιά,
ακολούθησες τη σαρκική λαγνεία σου σε 20 διαφορετικές περιπτώσεις
κι επιβούλως επιδόθηκες σε σεξουαλικές σχέσεις
με τους υπηρέτες του Βασιλιά,
τον Χένρι Νόρις…
τον Φράνσις Γουέστον,
τον Μαρκ Σμίτον.
Επίσης, προκάλεσες και παρακίνησες τον ίδιο τον αδερφό σου, Τζορτζ Μπολέιν,
να σε βιάσει.
Είναι τρελό.
Και συνωμότησες για τον θάνατο του Βασιλιά με τους μοιχούς σου,
όπως αποδεικνύει η συζήτηση με τον Χένρι Νόρις στις 29 Απριλίου φέτος.
Εκτός κι αν ο Βασιλιάς πάθαινε κάτι.
Άννα Μπολέιν.
Τι δηλώνεις γι' αυτές τις κατηγορίες;
Αθώα.
Και όλοι σας εδώ το ξέρετε.
Ευχαριστώ που μοιραστήκατε τις σκέψεις σας.
Ήταν πολύ διαφωτιστικές.
Ο σερ Γουίλιαμ Κίνγκστον υπηρετεί πρωτίστως τον Ερρίκο.
Σ' αυτόν ανήκει η αφοσίωσή του.
Ως δεσμοφύλακας της βασίλισσας Άννας,
το καθήκον του είναι να την κατασκοπεύει,
να καταγράφει όλα όσα μπορούν να φανούν χρήσιμα στη δίκη της.
Η Άννα πρέπει να ήταν σε κατάσταση παραζάλης.
Από τη μεγαλύτερη εμμονή του Βασιλιά,
έγινε κατηγορούμενη για προδοσία.
Η υπόθεση εναντίον της βασίζεται κυρίως σε φήμες,
στο κουτσομπολιό των κυριών της που βεβαιώνουν τις απιστίες της.
Μόλις η Άννα αρχίσει να χάνει την εξουσία,
γίνεται πιο εύκολο για την Τζέιν και τις άλλες γυναίκες σαν την Τζέιν
να εκδηλώσουν τις σκέψεις τους.
Η λαίδη Γούστερ την κακολογούσε από καιρό.
Ο Κρόμγουελ τα καταγράφει όλα.
Θα τα χρησιμοποιήσει όλα κατά της Άννας.
Να φυλάς τα νώτα σου.
Η αλήθεια είναι άσχετη. Σημασία έχει να φύγει η Άννα από την εξουσία.
Ο Κρόμγουελ είναι ο πιο ξακουστός δικηγόρος του βασιλείου.
Φροντίζει να έχει μια αδιάσειστη υπόθεση, μια υπόθεση που δεν θα ευσταθούσε σήμερα.
Όλα βασίζονται σε φήμες και κουτσομπολιά.
Όμως, ο Κρόμγουελ καταφέρνει να χτίσει κάτι πραγματικά μοχθηρό.
Άννα Μπολέιν.
Κρίνεσαι…
ένοχη για τις κατηγορίες.
Καταδικάζεσαι σε θάνατο στην πυρά ή με αποκεφαλισμό,
όπως αποφασίσει ο Βασιλιάς.
Κατά τις τελευταίες μέρες της, την Άννα επισκέπτεται ο πρώην ιερέας της
και ο Αρχιεπίσκοπος του Κάντερμπουρι, ο Τόμας Κράνμερ.
Άννα, είναι η ευκαιρία σου για ελευθερία.
Ήξερα ότι ο Ερρίκος δεν θα το επέτρεπε.
Αν το υπογράψεις, ο γάμος σας θα ακυρωθεί.
Θα ακυρωθεί;
Είναι από τους μεγαλύτερους συμμάχους της στην αυλή,
αλλά τώρα τον έστειλαν να πείσει την Άννα να συμφωνήσει για την ακύρωση.
Με ποια δικαιολογία;
Άσε τις λεπτομέρειες.
Το ξέρει ο Ερρίκος;
Τι σημαίνει αυτό για την Ελισάβετ;
Θα κηρυχτεί νόθα και θα αφαιρεθεί από τη γραμμή διαδοχής.
Άννα.
Αν το υπογράψεις, θα αποφύγεις τον θάνατο.
Θα ζήσεις σε μονή. Είναι σανίδα σωτηρίας, Άννα.
Σε παρακαλώ, δέξου το.
Είναι έργο του Κρόμγουελ!
Πρέπει να μιλήσω στον άντρα μου.
Οι Νόρις, Μπρέρετον, Γουέστον και Σμίτον κρίθηκαν ένοχοι για μοιχεία μαζί σου.
Θα εκτελεστούν αύριο.
Κι ο αδερφός σου.
Ο Τζορτζ;
Λοιπόν,
αν θέλεις να αποφύγεις την ίδια μοίρα…
Ο Βασιλιάς σού έδειξε έλεος.
Αντί με τσεκούρι,
θα εκτελεστείς με σπαθί.
Ίσως ένα από τα πιο άσπλαχνα στοιχεία στην πτώση της
ήταν η υπόσχεση για αναστολή της καταδίκης με αντάλλαγμα την ακύρωση.
Μια υπόσχεση, φυσικά, που δεν τηρήθηκε.
Πλέον γίνεται σαφές ότι ο Ερρίκος είχε ήδη καλέσει εκτελεστή
πριν γίνει καν γίνει η δίκη της.
Ο ίδιος έχει αποφασίσει ότι η Άννα πρέπει να φύγει.
Είναι ο εγκέφαλος πίσω από όλα.
Θέλει να εκτελεστεί για να προχωρήσει και να παντρευτεί την Τζέιν Σέιμουρ.
Είμαι εδώ για να πεθάνω.
Προσεύχομαι ο Θεός να σώσει τον Βασιλιά
και ελπίζω να σας κυβερνά για πολλά χρόνια.
Ποτέ δεν υπήρχε πιο ευγενικός ή πιο επιεικής κυβερνήτης.
Για εμένα, ήταν…
πάντα καλός και στοργικός σύζυγος.
Προσευχηθείτε για εμένα.
Η Άννα σκέφτεται πώς να προστατέψει την κόρη της,
την οικογένειά της, τους Μπολέιν.
Ο πατέρας και η μητέρα της ακόμα ζουν.
Έχει ακόμα την αδερφή της και τα παιδιά της.
Προστατεύει τους Μπολέιν μέχρι την τελευταία στιγμή.
Αυτό που έχει συμβεί είναι άνευ προηγουμένου.
Ποτέ πριν μια Βασίλισσα της Αγγλίας δεν έχει εκτελεστεί.
Ο Ερρίκος απαρνήθηκε την Άννα
επειδή δεν του έδωσε γιο.
Επειδή, εν τέλει, δεν ήταν έτσι όπως την ήθελε εκείνος.
Πόσο ένδοξο, λοιπόν,
που η κόρη της ήταν αυτή που κυβέρνησε μετά από αυτόν.
Θα γινόταν όλα όσα ήθελε να πετύχει η Άννα.
Τα βλέπουμε να πραγματοποιούνται όλα στην κορούλα της.
Η Ελισάβετ Α' έγινε μία από τους πιο ισχυρούς μονάρχες
που είχε ποτέ η Αγγλία.
Στα μάτια της, βλέπουμε την Άννα Μπολέιν.
Η κόρη της Άννας Μπολέιν, η Ελισάβετ Α',
κυβέρνησε ανύπαντρη την Αγγλία επί 44 χρόνια.
Αγνόησε όλους τους κανόνες.
Υποτιτλισμός: Λιουμπίνκα Δημητρόβα